Bár Község Önkormányzata Képviselő-testületének 5/2022. (IX. 27.) önkormányzati rendelete

a téli tüzelőanyag támogatás helyi szabályairól

 Hatályos: 2022. 10. 03

Bár Község Önkormányzatának Képviselő-testülete [az Alaptörvény 32. cikk (2) bekezdés](https://njt.hu/jogszabaly/2011-4301-02-00#CA32@BE2)ének kapott felhatalmazása alapján a Magyarország helyi Önkormányzatairól szóló 2011. évi CLXXXIX. tv. 13. § (1) bekezdés 8a. pontja, illetve a szociális igazgatásról és szociális ellátásokról szóló [1993. évi III. törvény 1. § (2) bekezdés](https://njt.hu/jogszabaly/1993-3-00-00#SZ1@BE2), [10. § (1) bekezdés](https://njt.hu/jogszabaly/1993-3-00-00#SZ10@BE1), [26. §](https://njt.hu/jogszabaly/1993-3-00-00#SZ26), [32. § (1) bekezdés](https://njt.hu/jogszabaly/1993-3-00-00#SZ32@BE1) b. pontja alapján a következő rendeletet alkotja:

I. A rendelet célja, hatálya

**1. §** (1) Bár Községi Önkormányzata Képviselő-testülete téli tüzelőanyag megvásárlásához vissza nem térítendő támogatást nyújt.

(2) E rendelet célja, hogy a határozat alapján a téli tüzelőanyag támogatás igénybevételével kapcsolatban a szociális rászorultság szabályait és az igénylés részletes feltételeit meghatározza.

(3) E rendelet hatálya kiterjed Bár község közigazgatási területén lakcímmel rendelkező, és a szociális igazgatásról és szociális ellátásokról szóló [1993. évi III. törvény 3. §](https://njt.hu/jogszabaly/1993-3-00-00#SZ3) - ában meghatározott személyekre.

II. A támogatás feltételei

**2. §** (1) Az Önkormányzat vissza nem térítendő pénzbeli juttatást biztosíthat

a) annak a személynek, aki a szociális igazgatásról és szociális ellátásokról szóló törvény szerinti

aa) aktív korúak ellátására,

ab) időskorúak járadékára,

ac) – tekintet nélkül annak természetbeni vagy pénzbeli formában történő nyújtására települési támogatásra jogosult, továbbá

ad) halmozottan hátrányos helyzetű gyermeket nevelő család, valamint

b) azoknak a családoknak, amelyekben az egy főre jutó jövedelem nem haladja meg az öregségi nyugdíj összegének 250%-át (71.250 Ft), egyedül élő esetén az öregségi nyugdíj összegének 350%-át (99.750 Ft).

(2) A támogatás megítélése egyedi elbírálás alapján történik.

(3) Az 1) bekezdés a)-ad) pontban lévő jogosultak előnyben részesülhetnek az elbírálás során.

(4) Téli tüzelőanyag támogatás egy háztartásban csak egy személynek állapítható meg.

(5) A téli tüzelőanyag támogatásban részesülő személyek kötelesek 2023. március 01. napjáig számlával igazolni a tüzelőanyag megvásárlását. A számlán szerepelnie kell a támogatásban részesülő nevének, valamint bejelentett lakcímének.

(6) Azon személyek, akik a 2021. évi téli tüzelőanyag támogatásban részesültek és nem igazolták számlával a tüzelőanyag megvásárlását, a 2022. évi tüzelőanyag támogatásban nem részesülhetnek.

III. A támogatás igénylésének menete

**3. §** (1) A támogatás megállapítása iránti eljárás e rendelet 1. számú melléklete szerint kérelemre indul.

(2) A kérelmeket 2022. október 03. napjától lehet a Bár Községi Önkormányzatnál benyújtani 2022. október 31-ig.

IV. Záró rendelkezések

**4. §** Ez a rendelet 2022. október 3-án lép hatályba, és 2022. december 31-én hatályát veszti.